Document ID: 32008D0818

EUROOPAN PARLAMENTIN JA NEUVOSTON PÄÄTÖS,
tehty 22 päivänä lokakuuta 2008,
Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan nojalla
(2008/818/EY)
EUROOPAN PARLAMENTTI JA EUROOPAN UNIONIN NEUVOSTO, jotka
ottavat huomioon Euroopan yhteisön perustamissopimuksen,
ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
ottavat huomioon komission ehdotuksen,
sekä katsovat seuraavaa:
(1)
Euroopan globalisaatiorahasto, jäljempänä ’rahasto’, perustettiin lisätuen tarjoamiseksi työntekijöille, jotka kärsivät maailmankaupassa tapahtuneiden merkittävien rakennemuutosten seurauksista, ja auttaa heitä palaamaan työmarkkinoille.
(2)
Toukokuun 17 päivänä 2006 tehdyn toimielinten välisen sopimuksen mukaisesti rahaston varoja voidaan ottaa käyttöön vuosittain enintään 500 miljoonaa euroa.
(3)
Espanja on 6 päivänä helmikuuta 2008 esittänyt rahaston käyttöönottamiseksi hakemuksen autoteollisuuden irtisanomisten vuoksi ja erityisesti niiden työntekijöiden tukemiseksi, jotka Delphi Automotive Systems España, S.L.U. on irtisanonut. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen.
(4)
Liettua on 8 päivänä toukokuuta 2008 esittänyt rahaston käyttöönottamiseksi hakemuksen tekstiiliteollisuuden irtisanomisten vuoksi ja erityisesti Alytaus Tekstilen irtisanomien työntekijöiden tukemiseksi. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen.
(5)
Rahastosta olisi näin ollen otettava käyttöön varoja hakemusten mukaisesti,
OVAT PÄÄTTÄNEET SEURAAVAA:
1 artikla
Euroopan unionin yleiseen talousarvioon varainhoitovuodeksi 2008 otetaan käyttöön Euroopan globalisaatiorahaston varoja 10 770 772 euroa maksusitoumus- ja maksumäärärahoina.
2 artikla
Tämä päätös julkaistaan Euroopan unionin virallisessa lehdessä.
Tehty Strasbourgissa 22 päivänä lokakuuta 2008.

Labels: 1
19
9
18
15